
[bookmark: _GoBack]На основу члана 83. Закона о запосленима у аутономним покрајинама и јединицама локалне самоуправе („Службени гласник РС”, бр. 21/16, 113/17, 95/18, 113/17 – др. закон, 95/18 – др. закон, 86/19 – др. закон, 157/20 – др. закон, 123/21 – др. закон и 92/23) и члана 5. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”, број 107/23), Градска управа за културу и спорт оглашава
ИНТЕРНИ КОНКУРС ЗА ПОПУЊАВАЊЕ ИЗВРШИЛАЧКОГ РАДНОГ МЕСТА  У ГРАДСКОЈ УПРАВИ ЗА КУЛТУРУ И СПОРТ ГРАДА СРЕМСКА МИТРОВИЦА - за радно место Послови техничког секретара, разврстано у звање виши референт једним извршиоцем на неодређено време
I Орган у којем се радно место попуњава:
Градска управа за културу и спорт – у Сремској Митровици, ул. Св.Димитрија бр.13

II Радно место које се попуњава:
Послови техничког секретара, разврстано у звање виши референт једним извршиоцем на неодређено време

III Опис послова радног места: Обавља послове пријема поште за начелника и запослене; припрема пошту за експедицију; обрађује и архивира предмете заведене на начелника; води евиденције присутности на раду, сарађује са архивом, писарницом, услужним центром и другим службама; припрема трансакције за зараде запослених, заказује састанке за начелника Градске управе; обавља и мање сложене стручно-оперативне, административне и њима сличне послове, и друге послове по налогу начелника Градске управе. 

IV Услови за рад на радном месту:
стечено средње образовање у четворогодишњем трајању друштвеног или техничког смера, најмање пет година радног искуства у струци као и потребне компетенције за обављање послова радног места.

V Место рада:
Сремска Митровица, ул. Светог Димитрија бр.13.

VI Компетенције које се проверавају у изборном поступку:
У изборном поступку се проверавају посебне функционалне компетенције и мотивација за рад на радном месту.

VII Поступак и начин провере компетенција:
- Посебна функционална компетенција за област рада административно технички послови (канцеларијско пословање) – провераваће се путем усмене симулације (усмено);
- Посебна функционална компетенција за одређено радно место Планска документа, прописи и акта из надлежности и организације     органа (Статут Града Сремска Митровица) провераваће се путем усмене симулације (усмено);

VIII Право учешћа на интерном конкурсу:
На интерном конкурсу могу да учествују службеници запослени на неодређено време у органима Града Сремска Митровица
Право учешћа на интерном конкурсу имају службеници у звању виши референт или службеници који испуњавају услове за напредовање у звање виши референт.

IX Пријава на интерни конкурс врши се на прописаном обрасцу пријаве
Образац пријаве на овај конкурс може се преузети у Служби  за управљање људским ресурсима у штампаном облику.
Приликом предаје пријаве на интерни конкурс, пријава добија шифру под којом подносилац пријаве учествује у даљем изборном поступку.
Подносилац пријаве ће бити обавештен о додељеној шифри у року од три дана од пријема пријаве путем имејла, СМС, телефоном. 

X Рок за подношење пријаве 
Рок за подношење пријаве на интерни конкурс је  8 дана од оглашавања на Огласној табли. Рок почиње да тече од 22.06.2024. године и истиче 29.06.2024. године


XI Адреса на коју се подноси пријава за интерни конкурс:
Ул. Св.Димитрија бр.13, Сремска Митровица са назнаком „Пријава на интерни конкурс Градске управе за културу и спорт за попуњавање радног места Послови техничког секретара ” 

XII Докази који се прилажу уз пријаву на конкурс:
1. /////


XIII Докази који се достављају током изборног поступка
1. Оверена фотокопија дипломе којом се потврђује стручна спрема;
2. Оригинал или оверена фотокопија доказа о положеном државном стручном испиту односно стручном испиту за рад у државним органима / доказа о положеном правосудном испиту;
3. Оригинал или оверена фотокопија доказа о радном искуству у струци (потврде, решења и други акти којима се доказује на којим пословима, са којом стручном спремом и у којем периоду је стечено радно искуство);
4. Оригинал или оверена фотокопија решења о распоређивању или решења да је службеник нераспоређен.
Сви докази се прилажу у оригиналу или у фотокопији која је оверена код јавног бележника (у изузетним случајевима, у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).
Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.
Фотокопије докумената које нису оверене од стране надлежног органа неће се разматрати.

XIV Место, дан и време када ће се спровести изборни поступак:
Изборни поступак ће се спроводити почев од 05.07.2024. године, са почетком у 09:00 часова, у сали 2 Градске куће, ул. Св.Димитрија бр.13 у Сремској Митровици, о чему ће кандидати бити обавештени путем имејла односно телефоном. 

XV Лице које је задужено за давање обавештења о интерном конкурсу: Јелена Ђонлић, Служба за управљање људским ресурсима, телефон: 022/2015-2089

Комисија која спроводи постуопк именована је решењем Градске управе за културу и спорт број 001984660-2024-67000-008-000-020-85 од 20.06.2024.године




[bookmark: _Hlk153987533]* Неблаговремене, недопуштене, неразумљиве или непотпуне пријаве биће одбачене.
Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

Овај оглас објављен је на огласној табли органа Града  и на веб презентацији www.sresmkamitrovica.org.rs .


	Н А Ч Е Л Н И К 
                                                                     Васиљ Шево
